Public procurement notice: Contract Award Notice
Published: 2020-04-28
Buyer: Banedanmark
Country: DK
Contract type: Services
Procedure: Negotiated procedure
CPV classification: 72000000 | 72230000: Custom software development services
Estimated value: 10521325 DKK
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Banedanmarks ønsker at indgå en kontrakt om etablering af et fælles datagrundlag for trafikinformation på tværs af Banedanmark, togoperatørerne og andre interessenter. Det fælles datagrundlag skal sikre, at kunder og medarbejdere får ensartet og konsistent trafikinformation på alle kanaler, så snart en hændelse er sket. Samtidig skal datagrundlaget give mulighed for udvikling af nye services til kunderne baseret på data.
En af de største udfordringer ved at levere korrekt og konsistent trafikinformation til Banedanmark og togoperatørernes kunder og medarbejdere er mængden af forskellige datakilder, der anvendes til trafikinformation. Banedanmark ønsker derfor at etablere et fælles datagrundlag, der samler relevant data fra operatørerne og Banedanmarks egne systemer. Løsningen skal sikre ensartet trafikinformationsdata og datakvalitet i leverancerne til modtagersystemer og kanaler. Det er afgørende, at både dataleverandører, trafikinformation og modtagerne af data kan stole på it-løsningens indhold, integriteten af data og sammenhængen mellem alle aktørerne omkring det fælles datagrundlag.
Det samlede data skal af trafikinformation også kunne anvendes til at udvikle nye forretningsservices og bedre trafikinformation til kunder og medarbejdere. Dette skal ske ved automatisering af information, regelbaseret håndtering af data og på sigt gennem anvendelse af data til predictive analysis og machine learning. Løsningen skal samtidig sikre, at kanalerne får den rigtige information på det rigtige tidspunkt.
Datagrundlaget skal være med til at gøre trafikinformation robust i forhold til de ændringer i systemlandskabet omkring trafikinformation, der er planlagt hos både Banedanmark og operatørerne. Ved at skabe et fælles datagrundlag med aftalte og standardiserede snitflader på tværs af dataleverandører og -modtagere, samt en datamodel tilpasset trafikinformations behov, vil trafikinformation sikre bedre kontrol over services på trods af ændringer i omgivelserne.
Kontrakten, der er udarbejdet på baggrund af K02 Standardkontrakt for længerevarende it-projekter og tilpasset Banedanmarks særlige behov, omfatter komplet design, udvikling, test og idriftsættelse af ovennævnte løsning samt vedligehold og support. Drift udgør ikke en del af kontrakten.
Den samlede løsning forventes idriftsat ultimo 2021. Efter indgåelse af kontrakt med den vindende leverandør primo 2020 er der således afsat lidt under 2 år til udvikling af løsningen.
I henhold til bilag 2 kan tilbudsgiver vælge at genanvende Banedanmarks eksisterende it-løsninger og/eller it-platforme. Kildekoden til Banedanmarks eksisterende Alias-løsning vil blive gjort tilgængelig for prækvalificerede tilbudsgivere som en del af udbudsmaterialet i forbindelse med afgivelse af indledende tilbud, jf. udbudsbetingelsernes pkt. 6.1.
Ad pkt. II.2.7: Kontraktens varighed er angivet fra forventet kontraktindgåelse frem til forventet idriftsættelse, dvs. ekskl. vedligeholdelsesperioden efter overtagelsesdagen.
Efter idriftsættelse af den samlede løsning påtager leverandøren sig at udføre løbende vedligeholdelse af leverancen. Vedligeholdelsespligten er tidsubegrænset med en opsigelsesret.
I sin helhed håndteres udbudsforretningen digitalt via EU-Supply. Det betyder, at alt relevant materiale, herunder udbudsmaterialet, ændringer i udbudsmaterialet, spørgsmål og svar mv. bliver stillet, besvaret og publiceret digitalt via EU-Supply under ”igangværende udbud”.
For at få adgang til udbudsmaterialet, og deltage i processen, skal interesserede virksomheder registrere sig online som tilbudsgiver. Dette sker under ”Online registrering” på:
Ansøger skal som sin ansøgning udfylde og indgive et ESPD. ESPD´et tjener som et foreløbigt bevis for de i udbudslovens § 148 nævnte forhold, jf. bekendtgørelse om fremgangsmåderne ved indgåelse af kontrakter inden for vand- og energiforsyning, transport samt posttjenester § 11. Ved en sammenslutning af virksomheder (f.eks. et konsortium) skal der indgives et særskilt ESPD for hver af de deltagende økonomiske aktører. Såfremt ansøgeren baserer sig på andre enheders formåen, skal der indgives et ESPD for hver af de enheder, som ansøgeren baserer sig på. For yderligere vejledning til udfyldelse af ESPD´et henvises til udbudsbetingelsernes pkt. 4 og til Konkurrence- og Forbrugerstyrelsens vejledning fra juni 2017. Vejledningen ”ESPD- Det fælles europæiske udbudsdokument” kan downloades fra Konkurrence- og Forbrugerstyrelsens hjemmeside (www.kfst.dk):
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens § § 151 og 152, stk. 3, jf. implementeringsbekendtgørelsens § 11. Banedanmark kan kræve fremlæggelse af dokumentation på ethvert tidspunkt i udbudsprocessen, såfremt det skønnes nødvendigt.
Banedanmark skal udelukke en ansøger fra deltagelse i udbudsproceduren, hvis ansøgeren er omfattet af de i udbudslovens § § 135 og 136 nævnte obligatoriske udelukkelsesgrunde.


Winner: Atkins Danmark A/S
Award value: 10521325
Number of bids: 2